pythainlp/thaigov-v2-corpus-22032023 huggingface dataset:
วันพฤหัสบดีที่ 30 มิถุนายน 2565
ปลัด สธ.วาง 5 มาตรการสนับสนุนการใช้ "กัญชา" อย่างปลอดภัยต่อสุขภาพ ไม่สนับสนุนการสูบ
ปลัดกระทรวงสาธารณสุข เผย วาง 5 มาตรการสนับสนุนการใช้ "กัญชา" อย่างปลอดภัย เน้นให้ความรู้การนำไปใช้ประโยชน์ในการดูแลสุขภาพ ควบคุมด้วยกฎหมายให้กลิ่นและควันเป็นเหตุรำคาญ ควบคุมการเข้าถึงใน 3 กลุ่ม วางระบบรายงานการเฝ้าระวังผลกระทบ
ปลัดกระทรวงสาธารณสุข เผย วาง 5 มาตรการสนับสนุนการใช้ "กัญชา" อย่างปลอดภัย เน้นให้ความรู้การนำไปใช้ประโยชน์ในการดูแลสุขภาพ ควบคุมด้วยกฎหมายให้กลิ่นและควันเป็นเหตุรำคาญ ควบคุมการเข้าถึงใน 3 กลุ่ม วางระบบรายงานการเฝ้าระวังผลกระทบ ยังไม่พบการรับพิษจากกัญชาหรือด้านจิตประสาทมากขึ้น ส่วนการใช้ทางการแพทย์มีผลข้างเคียงน้อยมาก พร้อมวางระบบดูแลรักษาทุกจังหวัด กรณีฝ่าฝืนกฎหมาย เจ้าหน้าที่ที่เกี่ยวข้องต้องดำเนินการ
วันนี้ (30 มิถุนายน 2565) ที่โรงแรมรามาการ์เดนส์ กรุงเทพฯ นพ.เกียรติภูมิ วงศ์รจิต ปลัดกระทรวงสาธารณสุข กล่าวว่า กระทรวงสาธารณสุขสนับสนุนการใช้กัญชาทางการแพทย์เพื่อดูแลสุขภาพ ไม่ได้สนับสนุนเรื่องของการสูบ การเสพ หรือการสันทนาการ โดยมีการวางมาตรการ 5 ด้านเพื่อสนับสนุนการใช้กัญชาอย่างปลอดภัย คือ 1.การส่งเสริมการใช้ทางการแพทย์และสุขภาพ ให้ความรู้ประชาชนทั้งเรื่องประโยชน์ เรื่องโทษ และการใช้อย่างเหมาะสมต่อสุขภาพ โดยจัดทำคู่มือการใช้กัญชาอย่างเข้าใจ และมีแนวทางการใช้กัญชาทางการแพทย์ทั้งแผนปัจจุบันและแผนไทย 2.การควบคุมด้วยกฎหมาย ขณะนี้มีกฎหมายควบคุมการเสพที่สาธารณะ เรื่องกลิ่นและควันเป็นเหตุรำคาญ มีการออกประกาศไม่ให้ใช้ในผู้ที่ต่ำกว่าอายุ 20 ปี หญิงตั้งครรภ์ และหญิงให้นมบุตร และยังมีตัวแทนร่วมเป็นกรรมาธิการปรับแก้ไขร่าง พ.ร.บ.กัญชง กัญชา พ.ศ. ... ซึ่งรองนายกรัฐมนตรีและรัฐมนตรีว่าการกระทรวงสาธารณสุขให้นโยบายชัดเจนว่าต้องสนับสนุนกัญชาทางการแพทย์ ไม่สนับสนุนการเสพและสันทนาการ จึงต้องขับเคลื่อนให้มีการควบคุมป้องกันในกฎหมายกัญชงกัญชา
นพ.เกียรติภูมิกล่าวต่อว่า 3.การเฝ้าระวังป้องกันการใช้ในทางที่ผิด โดยวางระบบรายงานเฝ้าระวังผลการใช้กัญชา ทั้งพิษจากกัญชาหรือปัญหาทางด้านจิตประสาท ซึ่งขณะนี้ได้รับรายงานว่ายังไม่ได้พบมากขึ้น ส่วนระบบรายงานการใช้กัญชาทางการแพทย์แผนปัจจุบันและแพทย์แผนไทยที่มีอยู่เดิม มีการรายงานอาการไม่พึงประสงค์หรือผลข้างเคียงจากการใช้กัญชาทางการแพทย์เพียง 1% และเป็นกลุ่มที่อาการเล็กน้อย เนื่องจากเป็นการใช้อย่างควบคุม 4.การวางระบบการดูแลรักษาพยาบาลและบำบัดรักษา ขณะนี้มีกลุ่มงานสุขภาพจิตและยาเสพติดทุกจังหวัดที่เปิดหอผู้ป่วยรองรับการดูแล และ 5.การกำกับติดตามผลการขับเคลื่อนตามมาตรการที่กำหนด
“สำหรับกรณีที่ไม่ได้ใช้ผ่านการควบคุมหรือไม่เป็นไปตามนโยบายหรือวัตถุประสงค์ของกระทรวงสาธารณสุข เนื่องจากเรามีกฎหมายป้องปรามไว้แล้ว หากมีการฝ่าฝืน เช่น เสพ มวนขาย เจ้าหน้าที่ที่เกี่ยวข้องจะเป็นผู้ดำเนินการ ส่วนเรื่องของผลิตภัณฑ์อาหารและเครื่องดื่ม อย.จะติดตามตรวจสอบหลังการอนุญาตให้มีการใส่สารสกัดกัญชาตามกฎหมายกำหนด โดยในช่วงรอยต่อนี้จะมีการตรวจติดตามอย่างเข้มงวด” นพ.เกียรติภูมิกล่าว
******************************************** 30 มิถุนายน 2565
วันจันทร์ที่ 13 กันยายน 2564
นายกฯ เดินหน้าโครงการแก้ปัญหาน้ำขนาดใหญ่ รองรับภาวะโลกร้อน ยืนยันดูแลคนทั้งประเทศไม่เลือกพื้นที่
นายกฯ เดินหน้าโครงการแก้ปัญหาน้ำขนาดใหญ่ รองรับภาวะโลกร้อน ยืนยันดูแลคนทั้งประเทศไม่เลือกพื้นที่
วันนี้ (12 กันยายน 2564) เวลา 15.40 น. พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม กล่าวภายหลังตรวจเยี่ยมสถานีสูบน้ำสุวรรณภูมิ โครงการส่งน้ำและบำรุงรักษาชลหารพิจิตร จ.สมุทรปราการ ว่า การลงพื้นที่วันนี้เพื่อตรวจระบบการระบายน้ำ ซึ่งเป็นครั้งแรกตั้งแต่ปี 2557 โดยก่อนหน้านี้มีปัญหาน้ำท่วมในหลายพื้นที่ ซึ่งต้องมีการปรับปรุงทำใหม่ให้ดีขึ้น สำหรับสถานีสูบน้ำสุวรรณภูมิ เป็นพื้นที่รับน้ำแห่งใหม่ รับน้ำแทนพื้นที่สนามบินสุวรรณภูมิ ที่ถูกนำไปก่อสร้างสนามบิน โดยสามารถป้องกันปัญหาน้ำท่วมได้มากพอสมควร ถือเป็นการบริหารจัดการน้ำของสำนักงานทรัพยากรน้ำแห่งชาติอย่างเป็นระบบ เพราะขณะนี้น้ำจะมากหรือน้อยขึ้นอยู่กับสภาพอากาศ จึงได้เตือนในที่ประชุมให้ระมัดระวังสถานการณ์น้ำที่ต้องพบภาวะโลกร้อน และต้องเตรียมแผนไว้ในระยะยาว ซึ่งการประชุมระหว่างภูมิภาคหลายประเทศต่างให้ความร่วมมือกันวางแผนจัดการเรื่องสิ่งแวดล้อม เพื่อไม่ให้โลกร้อน
นายกฯ ยืนยันต้องดูแลคนทั้งประเทศไม่ว่าจะเป็นพื้นที่ของใคร และตนเองจะลงทุกพื้นที่ ในวันข้างหน้าจะมีการปรับแผนงาน การลงพื้นที่รับฟังความคิดเห็นจากบรรดา ส.ส. ในการดูแลประชาชนในพื้นที่ โดยคำนึงถึงจังหวัดพื้นที่ใกล้เคียงด้วย ซึ่งรัฐบาลจะต้องดูแลประชาชน พร้อมรับฟังประชาชนในหลายช่องทาง ที่สะท้อนผ่านทางจังหวัด และในสภาผู้แทนราษฎรที่มีการตอบกระทู้ปัญหาประชาชน ขณะเดียวกันรัฐบาลจำเป็นต้องมีโครงการที่เป็นโครงสร้างใหญ่ให้ประชาชน และในพื้นที่ก็บริหารโครงการในพื้นที่ต่อไป ย้ำดูแลทุกพรรคการเมือง เพราะ ส.ส. คือผู้แทนของประชาชน ดังนั้นเมื่อเป็นรัฐบาลของประชาชนก็ต้องลงพื้นที่ และรับข้อเสนอแนะ ก่อนนำไปพิจารณาว่าจะใช้จ่ายงบประมาณอย่างไร โดยทุกอย่างต้องเป็นไปอย่างทุจริตและโปร่งใส และขอให้มีการดูแลงบประมาณที่ถูกเสนอมาโดย ส.ส. ที่อยู่ในคณะกรรมการขับเคลื่อนไทยไปด้วยกัน โดยจะช่วยผลักดันโครงการต่าง ๆ ในพื้นที่
นายกฯ ยังคงเดินหน้าโครงการไทยเข้มแข็ง เพราะถือเป็นโครงการระดับนโยบายของรัฐบาล พร้อมพิจารณาแต่ละโครงการทำประโยชน์เพื่อประชาชนหรือไม่ ถ้าไม่ดีก็ต้องยกเลิก
วันอาทิตย์ที่ 19 มิถุนายน 2565
รมว.เฮ้ง สั่ง กสร. ดูแลสิทธิลูกจ้าง โพสต์ทูเดย์ ถูกเลิกจ้าง
รมว.แรงงาน สั่งกรมสวัสดิการและคุ้มครองแรงงานและหน่วยงานในสังกัด เข้าให้การช่วยเหลือลูกจ้างโพสต์ทูเดย์ที่ถูกเลิกจ้างให้ได้รับสิทธิประโยชน์ตามกฎหมาย
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีที่มีกระแสข่าวว่า โพสต์ทูเดย์ ซึ่งเป็นสื่อในเครือของบริษัท บางกอกโพสต์ จำกัด (มหาชน) ประกาศเลิกจ้างพนักงาน และกำลังจะปิดตัวลง ผมจึงได้สั่งการให้กรมสวัสดิการและคุ้มครองแรงงาน (กสร.) กระทรวงแรงงาน ส่งพนักงานตรวจแรงงานเข้าตรวจสอบหาข้อเท็จจริงในทันที เบื้องต้นได้รับข้อมูลว่า บริษัท บางกอกโพสต์ จำกัด (มหาชน) ตัดสินใจเลิกจ้างพนักงานทั้งหมดของกองบรรณาธิการโพสต์ทูเดย์ เนื่องจากบริษัทประสบภาวะขาดทุนจากการแข่งขันสูงของวงการสื่อในปัจจุบัน โดยให้การเลิกจ้างมีผลตั้งแต่วันที่ 1 กรกฎาคม 2565 นี้เป็นต้นไป ซึ่งการเลิกจ้างในครั้งนี้ บริษัทจะจ่ายค่าชดเชย และสิทธิประโยชน์ตามกฎหมายให้แก่ลูกจ้างทุกคน
นายสุชาติ กล่าวต่อว่า ผมยังได้สั่งการให้หน่วยงานในสังกัดกระทรวงแรงงาน เข้าชี้แจงสิทธิหน้าที่และสิทธิประโยชน์ให้แก่นายจ้างและลูกจ้างตามภารกิจที่เกี่ยวข้อง เช่น การให้คำปรึกษาข้อกฎหมาย สิทธิประโยชน์แก่ลูกจ้าง การใช้สิทธิประกันการว่างงาน การหาตำแหน่งงานว่างรองรับ การฝึกทักษะทางด้านอาชีพตามความต้องการ การขอรับประโยชน์ทดแทนกรณีว่างงานจากกองทุนประกันสังคม เป็นต้น
ทางด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า ในวันที่ 20 มิถุนายนนี้ พนักงานตรวจแรงงาน สำนักงานสวัสดิการและคุ้มครองแรงงานกรุงเทพมหานครพื้นที่ 3 จะร่วมกับสำนักงานประกันสังคมกรุงเทพมหานครพื้นที่ 12 และสำนักงานจัดหางานกรุงเทพมหานคร พื้นที่ 3 ลงพื้นที่เข้าไปชี้แจงสิทธิหน้าที่ตามกฎหมายและสิทธิประโยชน์ต่างๆ ที่ลูกจ้างพึงได้ตามกฎหมายคุ้มครองแรงงานและกฎหมายประกันสังคม รวมทั้งบริการต่างๆ ของหน่วยงานในสังกัดกระทรวงแรงงาน เช่น การจัดหางาน การฝึกอาชีพ ให้นายจ้าง และลูกจ้างได้รับทราบ พร้อมกำกับดูแลให้นายจ้างปฏิบัติตามกฎหมายต่อไป
ทั้งนี้ หากลูกจ้างต้องการคำปรึกษาสามารถติดต่อได้ที่สำนักงานสวัสดิการและคุ้มครองแรงงานกรุงเทพมหานครพื้นที่ 3 หมายเลขโทรศัพท์ 0 2328 8288 หรือโทรสายด่วน 1506 กด 3 หรือ 1546
วันศุกร์ที่ 22 กรกฎาคม 2565
ชาวเชียงใหม่ชื่นชมชัยวุฒิ รื้อสายไฟโล่งเเล้ว
ชาวเชียงใหม่ชื่นชมชัยวุฒิ รื้อสายไฟโล่งเเล้ว
นายชัยวุฒิธนาคมานุสรณ์รมว.ดิจิทัลเพื่อเศรษฐกิจเเละสังคม(ดีอีเอส)ได้รับแจ้งความคืบหน้าเกี่ยวกับการจัดระเบียบสายสื่อสารและสายไฟในพื้นที่ชุมชนวังสิงห์คำอ.เมืองจ.เชียงใหม่ว่าหน่วยงานที่เกี่ยวข้องเข้ามาดำเนินการอย่างเร่งด่วนเรียบร้อยแล้วเพิ่มความสวยงามของทัศนียภาพ และความปลอดภัย
เมื่อวันที่30มิ.ย.ที่ผ่านมาผมได้ลงพื้นที่ชุมชมวังสิงห์คำและได้รับเรื่องร้องเรียนสายสัญญาณสื่อสารที่รกรุงรังโดยไม่ได้รับการแก้ไขและเกิดเหตุไฟฟ้าช็อตจนเกิดไฟลุกไหม้หลายครั้ง ซึ่งล่าสุดมีรายงานว่าทั้งสายสื่อสารจากที่ห้อยรกรุงรังก็มีการเก็บเรียบร้อยเเละฝาท่อที่เปิดทิ้งไว้จากการดำเนินการเรื่องสายสื่อสารก็ถูกโบกปูนปิดอย่างดี"นายชัยวุฒิกล่าว
ทั้งนี้ต้องขอบคุณการทำงานของทุกภาคส่วนที่เกี่ยวข้องทั้งบมจ.โทรคมนาคมแห่งชาติหรือNTร่วมกับการไฟฟ้าส่วนภูมิภาค(กฟภ.)จังหวัดเชียงใหม่กสทช.ตำรวจเทศบาลและโอเปอเรเตอร์ทุกค่ายนายสุรีย์ฉอสันเทียะเจ้าของร้านตะวันสูทประชาชนในพื้นที่กล่าวว่า ตั้งแต่ที่รมว.ชัยวุฒิลงพื้นที่มาดูปัญหาด้วยตัวเองโดยขณะนี้ที่บริเวณหน้าร้านตะวันสูทเหลือสายไฟเพียงไม่กี่เส้นที่พาดผ่านสามารถเห็นป้ายชัดเจนสวยงามอีกครั้งตัวเองและชาวบ้านต้องขอบคุณทุกหน่วยงานด้วยที่มาช่วยกันดำเนินการเเละขอขอบคุณท่านรัฐมนตรีเป็นอย่างยิ่งชาวบ้านดีใจมากๆ
**************
วันพฤหัสบดีที่ 24 มีนาคม 2565
คืบหน้า! แก้ปัญหาหนี้สินให้ประชาชน
.....
ครม. (22 มี.ค. 65) รับทราบความคืบหน้าการแก้ปัญหาหนี้ภาคประชาชนตามข้อสั่งการของ พล.อ.ประยุทธ์ จันทร์โอชา นายกรัฐมนตรี และ รมว.กห. ได้แก่
.
- หนี้ กยศ. ลดเบี้ยปรับ 100% ไป 58,286 ราย ลด 80% 325,231 ราย
- พักชำระหนี้กองทุนหมู่บ้านและชุมชนเมือง 413 กองทุน สมาชิก 32,055 ราย รวม 901 ล้านบาท
- ทำโครงการหมอหนี้เพื่อประชาชน เป็นเว็บไซต์และไลน์ เพื่อให้คำปรึกษาลูกหนี้
- ปรับโครงสร้างและพักชำระหนี้เช่าซื้อรถยนต์/รถจักรยานยนต์ 5,000 คัน
- แก้ปัญหาหนี้ข้าราชการ ร่วมกับสหกรณ์ออมทรัพย์ครูกว่า 10 แห่ง ลดดอกเบี้ยเหลือไม่เกิน 5% ส่วนตำรวจได้รับการแก้ไขแล้วหลายพันราย
- หนี้นอกระบบ จับกุมเจ้าหนี้ที่ทำผิดกฎหมาย 10,375 คน เพิ่มสินเชื่อพิโกไฟแนนซ์ 1,029 รายใน 75 จังหวัด อนุมัติสินเชื่อแล้ว 1.24 ล้านบัญชี วงเงินรวม 1.69 หมื่นล้านบาท
- ตั้งศูนย์ช่วยเหลือลูกหนี้และประชาชน ช่วยเหลือแล้ว 219 เรื่อง ทุนทรัพย์รวม 125.56 ล้านบาท
- แก้ปัญหาฉ้อโกงหลอกลวงประชาชน และแชร์ลูกโซ่ สืบสวนอยู่ 10 เรื่อง เป็นคดีพิเศษ 17 เรื่อง
.
นายกฯ ย้ำให้หน่วยงานเจ้าของเรื่องสร้างการรับรู้แก่ประชาชน ให้เข้าถึงและใช้ประโยชน์จากมาตรการช่วยเหลือของรัฐบาล ไม่ให้เสียโอกาสในการบรรเทาภาระหนี้สิน
.
อ่านเพิ่มเติม คลิก >> https://www.thaigov.go.th/news/contents/details/52834
#ไทยคู่ฟ้า #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
วันเสาร์ที่ 19 กุมภาพันธ์ 2565
โฆษกรัฐบาลเผย “นายก ฯ” ขอบคุณครม. /ส.ส.  ต่างทำหน้าที่ตามบทบาทของตน  เผยอยากเห็นสภาเป็นสถานที่สำหรับรับฟังข้อเสนอ
โฆษกรัฐบาลเผย “นายก ฯ” ขอบคุณครม. /ส.ส.  ต่างทำหน้าที่ตามบทบาทของตน  เผยอยากเห็นสภาเป็นสถานที่สำหรับรับฟังข้อเสนอ
วันที่ 19 ก.พ. 65 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณคณะรัฐมนตรีและ สมาชิกสภาผู้แทนราษฎร ที่ร่วมการอภิปราย ในการประชุมสภาผู้แทนราษฎร สมัยสามัญประจำปี ครั้งที่ 2 เป็นพิเศษ เพื่อพิจารณาญัตติขอเปิดอภิปรายทั่วไปเพื่อซักถามข้อเท็จจริงหรือเสนอแนะปัญหาต่อคณะรัฐมนตรี ระหว่าง 17 -18 ก.พ. 2565 ที่เสร็จสิ้นลงเมื่อคืนวานนี้ ถือว่าทุกฝ่ายต่างทำหน้าของตนอย่างดีที่สุด ทั้งฝ่ายนิติบัญญัติและบริหาร และยังอยากเห็นสภาแห่งนี้ เป็นสถานที่ให้ข้อเสนอแนะและคำแนะนำที่มาถึงคณะรัฐมนตรี หากเป็นประโยชน์ต่อประเทศชาติและประชาชน ก็พร้อมที่จะนำไปพิจารณาดำเนินการ เพราะการแก้ปัญหาประเทศต้องมาจากความร่วมมือจากสมาชิกสภาผู้แทนราษฎรด้วย และถือเป็นหน้าที่ของเราทุกคนที่ต้องรักษาระบอบประชาธิปไตย อันมีพระมหากษัตริย์ทรงเป็นประมุข
โฆษกประจำสำนักนายกรัฐมนตรี กล่าวว่า ภาพรวมการอภิปรายใน 2 วันที่ผ่านมาว่า รัฐบาลได้ชี้แจงคำถามของฝ่ายค้านได้ครอบคลุมทุกประเด็น โดยนายกรัฐมนตรียืนยันแก่ที่ประชุมสภาว่า รัฐบาลทำงานทั้งแก้ปัญหาอดีต ทำปัจจุบันให้ดีที่สุด พร้อมกำหนดแผนงานสำหรับอนาคต โดยส่วนตัว ห่วงเพียงข้อมูลที่ฝ่ายค้านนำมาอภิปราย ไม่มีอะไรใหม่ หลายอย่างคลาดเคลื่อนจากข้อเท็จจริงของส่วนราชการ ซึ่งอาจจะส่งผลกระทบต่อการบริหารราชการแผ่นดิน ดังนั้น หลังการอภิปราย ตนเองจะได้ประสานงานให้ทุกส่วนราชการ เผยแพร่ข้อมูลผ่านช่องทางต่างๆ เพื่อสร้างการรับรู้แก่สาธารณชน และเพื่อประโยชน์ต่อพี่น้องประชาชนที่ติดตามการทำงานของรัฐบาล ตามที่นายกรัฐมนตรีได้มีบัญชาต่อไปด้วย
วันศุกร์ที่ 31 ธันวาคม 2564
ศักดิ์สยาม กำชับ กรมท่าอากาศยาน เข้มมาตรการป้องกัน COVID-19 ในท่าอากาศยาน
...
นายศักดิ์สยาม ชิดชอบ รัฐมนตรีว่าการกระทรวงคมนาคม กำชับให้กรมท่าอากาศยานดำเนินการตามมาตรการป้องกันการระบาดของ COVID-19 ของกระทรวงสาธารณสุขอย่างเคร่งครัดในช่วงเทศกาลปีใหม่
โดย นายปริญญา แสงสุวรรณ อธิบดีกรมท่าอากาศยาน กล่าวถึงการเตรียมความพร้อมมาตรการดูแลและอำนวยความสะดวกแก่ผู้โดยสารในช่วงเทศกาลปีใหม่ว่าได้มอบหมายให้ รองอธิบดีกรมท่าอากาศยาน ทั้ง 3 ลงพื้นที่ตรวจความพร้อมของท่าอากาศยานในสังกัดที่คาดว่าจะมีผู้ใช้บริการจำนวนมาก ได้แก่ ท่าอากาศยานขอนแก่น ท่าอากาศยานสกลนคร ท่าอากาศยานนครพนม ท่าอากาศยานบุรีรัมย์ ท่าอากาศยานอุบลราชธานี ท่าอากาศยานแม่ฮ่องสอน ท่าอากาศยานลำปาง ท่าอากาศยานตรัง และท่าอากาศยานกระบี่ ซึ่งทุกท่าอากาศยานในสังกัดต้องปฏิบัติตามมาตรการดูแลและอำนวยความสะดวกผู้โดยสารทั้ง 3 มาตรการ ได้แก่
1. มาตรการดูแลและอำนวยความสะดวก สั่งการให้เจ้าหน้าที่ท่าอากาศยานทุกแห่งอำนวยความสะดวกและให้บริการแก่ผู้โดยสาร ทั้งในเรื่องของเที่ยวบินที่จะต้องประชาสัมพันธ์ให้ผู้โดยสารทราบ เรื่องของรถสาธารณะรับส่งผู้โดยสาร โดยจะต้องไม่มีผู้โดยสารตกค้างที่ท่าอากาศยาน
2. มาตรการด้านความปลอดภัยและการรักษาความปลอดภัย ให้ท่าอากาศยานดูแลความปลอดภัยให้แก่ผู้โดยสารที่ท่าอากาศยานทุกเที่ยวบินพร้อมดูแลอุปกรณ์ให้ใช้ประโยชน์ได้อย่างมีประสิทธิภาพและเป็นไปตามมาตรฐาน รวมถึงให้ประสานกับหน่วยงานในพื้นที่เตรียมแผนรองรับเหตุฉุกเฉินที่อาจเกิดขึ้นและซักซ้อมอยู่เสมอ และเพิ่มการลาดตระเวนของเจ้าหน้าที่รักษาความปลอดภัย ทั้งในอาคารและพื้นที่รอบอาคารผู้โดยสาร
3. มาตรการป้องกันการแพร่ระบาดของ COVID-19 ให้ทุกส่วนปฏิบัติตามมาตรการเว้นระยะห่างทางสังคม (Social Distancing) ทั้งภายในอาคารที่พักผู้โดยสาร สายการบิน และรถสาธารณะ สำหรับการดูแลความสะอาดภายในอาคารที่พักผู้โดยสาร มีการฉีดพ่นน้ำยาฆ่าเชื้อ ทำความสะอาดพื้นที่ภายในอาคารผู้โดยสาร รถเข็น เก้าอี้ ราวบันได รวมถึงอุปกรณ์ปฏิบัติงาน จัดจุดบริการเจลแอลกอฮอล์แก่ผู้โดยสาร และได้เน้นย้ำพนักงานทำความสะอาดให้เพิ่มรอบการปฏิบัติงานให้มากขึ้นตามจำนวนรอบของเที่ยวบิน เพื่อความสะอาดและสร้างความมั่นใจแก่ผู้โดยสาร โดยได้มีการประชาสัมพันธ์ให้ผู้โดยสารต้องสวมหน้ากากอนามัยตลอดระยะเวลาการเดินทาง
สำหรับผู้โดยสารที่เดินทางและเจ้าหน้าที่ทุกคนต้องตรวจคัดกรองวัดอุณหภูมิทั้งขาเข้า - ขาออก และต้องเช็กอิน/เช็กเอาท์ แอปพลิเคชัน ไทยชนะ/หมอชนะ ทุกครั้งที่ใช้บริการ โดยจะต้องปฏิบัติตามประกาศของกระทรวงสาธารณสุข และสำนักงานการบินพลเรือนแห่งประเทศไทยอย่างเคร่งครัด
กรมท่าอากาศยาน ขอแนะนำให้ผู้โดยสารเผื่อเวลาในการเดินทางมายังท่าอากาศยาน เนื่องจากต้องใช้เวลาในการคัดกรองตามมาตรการป้องกันการแพร่ระบาด COVID-19 รวมถึงตรวจเอกสารรับรองการฉีดวัคซีน หรือผลตรวจ COVID-19 ตามมาตรการของจังหวัดปลายทาง ทั้งนี้ ผู้โดยสารสามารถดาวน์โหลดแอปพลิเคชัน ThaiFlightInfo เพื่อเช็คเที่ยวบินได้แบบ Real Time และรับข้อมูลข่าวสารที่สำคัญของกรมท่าอากาศยาน
วันพฤหัสบดีที่ 31 มีนาคม 2565
เพิ่มส่วนลดค่าก๊าซหุงต้มแก่กลุ่มเปราะบาง
วันพฤหัสบดีที่ 31 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยประชาชนกลุ่มเปราะบางซึ่งจะได้รับผลกระทบจากสถานการณ์ราคาพลังงานมากที่สุด จึงอนุมัติงบกลาง รายการเงินสำรองจ่ายเพื่อกรณีฉุกเฉินหรือจำเป็น จำนวน 199.65 ล้านบาท ให้แก่กรมธุรกิจพลังงาน เพื่อเป็นค่าใช้จ่ายในโครงการยกระดับความช่วยเหลือส่วนลดค่าซื้อก๊าซ LPG หรือ ก๊าซหุงต้ม แก่ผู้มีรายได้น้อย โดยเป็นการเพิ่มส่วนลดค่าซื้อก๊าซหุงต้มผ่านบัตรสวัสดิการแห่งรัฐ จากเดิมที่ได้รับ คนละ 45 บาทต่อ 3 เดือน เพิ่มเป็น คนละ 100 บาท ต่อ 3 เดือน เริ่มตั้งแต่เดือน เม.ย. – มิ.ย. 2565 เพื่อช่วยบรรเทาภาระค่าใช้จ่ายในครัวเรือนแก่ประชาชนกลุ่มเปราะบางที่มีบัตรสวัสดิการแห่งรัฐจำนวน 3.6 ล้านคน ซึ่งคิดเป็นร้อยละ 27 ของผู้ถือบัตรสวัสดิการแห่งรัฐทั้งหมด 13.5 ล้านคน
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 8 เมษายน 2565
"กระทรวงวัฒนธรรมแถลงข่าวจัดงาน "ใต้ร่มพระบารมี ๒๔๐ ปีกรุงรัตนโกสินทร์” เทิดพระเกียรติ และน้อมรำลึกในพระมหากรุณาธิคุณของพระบาทสมเด็จพระพุทธยอดฟ้าจุฬาโลกมหาราช"
ในวันพฤหัสบดีที่ ๗ เมษายน ๒๕๖๕ พลอากาศตรีหญิง สุมนา จุลโมก ผู้แทนปลัดกระทรวงกลาโหม ได้เดินทางไปร่วมงานแถลงข่าวใต้ร่มพระบารมี ๒๔๐ ปี กรุงรัตนโกสินทร์
ณ ห้องนิทรรศการ Gallery (G5) ชั้น ๑ หอศิลป์แห่งชาติ กระทรวงวัฒนธรรม โดยภายในงานมีการแสดงแสง สี เสียง และสื่อผสม การแสดงหุ่นละครเล็ก จากคณะโจหลุยส์ รวมทั้งการเปิดบูธนิทรรศการชุมชน และผลิตภัณฑ์สินค้าจากชุมชนต่างๆ เช่น ชุมชนคุณธรรมบ้านเต็มรัก จ.นนทบุรี ชุมชนเครือข่ายวัฒนธรรมวัดป่าธรรมดา จ.นครราชสีมา
สำหรับงาน ใต้ร่มพระบารมี ๒๔๐ ปี กรุงรัตนโกสินทร์ มีกำหนดจัดขึ้นระหว่างวันที่ ๒๐ – ๒๔ เมษายน ๒๕๖๕ ณ บริเวณรอบเกาะรัตนโกสินทร์ กรุงเทพมหานคร เพื่อเทิดพระเกียรติ และน้อมรำลึกในพระมหากรุณาธิคุณของพระบาทสมเด็จพระพุทธยอดฟ้าจุฬาโลกมหาราช พระปฐมกษัตริย์แห่งพระบรมราชจักรีวงศ์ และพระมหากษัตริย์ทุกพระองค์ในพระบรมราชจักรีวงศ์ รวมทั้งร่วมฉลองเนื่องในวาระครบ ๒๔๐ปี แห่งการสถาปนากรุงรัตนโกสินทร์ โดยนำกิจกรรมทางศาสนา ศิลปะ และวัฒนธรรมในทุกมิติมานำเสนอให้คนในสังคมได้เรียนรู้ประวัติศาสตร์แห่งกรุงรัตนโกสินทร์ และความหลากหลายทางวัฒนธรรมสังคมไทย
#กลาโหม135ปี
วันอังคารที่ 28 ธันวาคม 2564
กระทรวงยุติธรรม โดยกรมคุ้มครองสิทธิและเสรีภาพ เร่งแก้ไขร่าง พ.ร.บ.คุ้มครองพยานคดีอาญาให้มีประสิทธิมากขึ้น และแก้ไขค่าตอบแทนพยานให้สอดคล้องกับสภาพเศรษฐกิจปัจจุบัน
กระทรวงยุติธรรม โดยกรมคุ้มครองสิทธิและเสรีภาพ เร่งแก้ไขร่าง พ.ร.บ.คุ้มครองพยานคดีอาญาให้มีประสิทธิมากขึ้น และแก้ไขค่าตอบแทนพยานให้สอดคล้องกับสภาพเศรษฐกิจปัจจุบัน เพื่อช่วยคุมอาชญากรรมให้ลดน้อยลงตามสโลแกน “พยานปลอดภัย สังคมอุ่นใจ ยุติธรรมพึ่งได้”
นายเรืองศักดิ์ สุวารี อธิบดีกรมคุ้มครองสิทธิและเสรีภาพ เปิดเผยว่า นายสมศักดิ์ เทพสุทิน รัฐมนตรีว่าการกระทรวงยุติธรรม ให้ความสำคัญกับภารกิจการคุ้มครองพยานในคดีอาญา เพราะเป็นกระบวนการที่สนับสนุนงานยุติธรรม โดยพยานบุคคลมีความสำคัญต่อการหาคนผิดมาลงโทษ เพื่อให้ศาลได้ใช้ดุลยพินิจในการพิจารณาคดีได้อย่างถูกต้องและเป็นธรรม โดยรัฐธรรมนูญแห่งราชอาณาจักรไทยได้บัญญัติรับรองสิทธิบุคคลซึ่งเป็นพยานในคดีอาญาให้มีสิทธิได้รับความคุ้มครองความปลอดภัย การปฏิบัติที่เหมาะสม และค่าตอบแทนที่จำเป็นตามสมควรจากรัฐ
นายเรืองศักดิ์ เผยอีกว่า การบังคับใช้พระราชบัญญัติคุ้มครองพยานในคดีอาญา พ.ศ.2546 ที่ผ่านมาพบว่าบทบัญญัติบางมาตราไม่สอดคล้องกับการปฏิบัติงาน สภาพเศรษฐกิจ ภาระค่าใช้จ่ายที่เกิดขึ้นกับพยาน รวมทั้งยังไม่มีบทบัญญัติที่ให้อำนาจในการคุ้มครองผู้แจ้งเบาะแสการกระทำความผิด บทบัญญัติเกี่ยวกับอำนาจหน้าที่ของพนักงานเจ้าหน้าที่ในการปฏิบัติงานตามพระราชบัญญัติคุ้มครองพยานในคดีอาญา กระทรวงยุติธรรมจึงเสนอร่างพระราชบัญญัติคุ้มครองพยานในคดีอาญา (ฉบับที่..) พ.ศ. .... ที่ได้มีการปรับปรุงแก้ไขปัญหาดังกล่าว เพื่อให้ประชาชนที่ทำหน้าที่เป็นพยานในคดีอาญาได้รับการคุ้มครองความปลอดภัยได้อย่างมีประสิทธิภาพ ลดภาระค่าใช้จ่ายให้พยานได้รับค่าตอบแทน และค่าใช้จ่ายที่จำเป็นเหมาะสมในการมาทำหน้าที่เป็นพยานในคดีอาญาเพิ่มมากยิ่งขึ้นสอดคล้องกับสภาพเศรษฐกิจตลอดจนไม่เป็นภาระแก่พยาน ซึ่งการจะควบคุมอาชญากรรมหรือคดีอาญาให้เกิดขึ้นน้อยที่สุดคือต้องบังคับใช้กระบวนการพิจารณาคดีอาญาให้มีประสิทธิภาพมากที่สุด
วันจันทร์ที่ 31 มกราคม 2565
ธ.ก.ส. คว้า 2 รางวัลรัฐวิสาหกิจดีเด่นปี 2564
ธ.ก.ส. คว้า 2 รางวัลรัฐวิสาหกิจดีเด่น ประจำปี 2564 ได้แก่ รางวัลคณะกรรมการรัฐวิสาหกิจดีเด่น และรางวัลความร่วมมือเชิงยุทธศาสตร์เพื่อการพัฒนาดีเด่น
ธ.ก.ส. คว้า 2 รางวัลรัฐวิสาหกิจดีเด่น ประจำปี 2564 ได้แก่ รางวัลคณะกรรมการรัฐวิสาหกิจดีเด่น และรางวัลความร่วมมือเชิงยุทธศาสตร์เพื่อการพัฒนาดีเด่น สะท้อนการกำกับดูแลกิจการที่ดีของคณะกรรมการ ธ.ก.ส. และการมุ่งขับเคลื่อนโครงการความร่วมมือเพื่อส่งเสริมศักยภาพผู้ประกอบการ พร้อมขอบคุณผู้มีส่วนเกี่ยวข้องที่ได้สนับสนุนการดำเนินงานของธนาคารมาอย่างต่อเนื่อง
วันนี้ (31 มกราคม 2565) นายอาคม เติมพิทยาไพสิฐ รัฐมนตรีว่าการกระทรวงการคลัง เป็นประธานมอบรางวัลรัฐวิสาหกิจดีเด่น ประจำปี 2564จัดโดยสำนักงานคณะกรรมการนโยบายรัฐวิสาหกิจ (สคร.) กระทรวงการคลัง โดยมีนายทองเปลว กองจันทร์ รองประธานกรรมการธนาคารเพื่อการเกษตรและสหกรณ์การเกษตร (ธ.ก.ส.) และนายธนารัตน์ งามวลัยรัตน์ ผู้จัดการ ธ.ก.ส. เข้ารับรางวัล จำนวน2 รางวัล ได้แก่ รางวัลคณะกรรมการรัฐวิสาหกิจดีเด่น และรางวัลความร่วมมือเชิงยุทธศาสตร์เพื่อการพัฒนาดีเด่นณ ตึกสันติไมตรี ทำเนียบรัฐบาล กรุงเทพฯ
นายธนารัตน์ งามวลัยรัตน์ ผู้จัดการ ธ.ก.ส. กล่าวว่าธ.ก.ส. ได้เข้ารับการประเมินเพื่อรับรางวัลรัฐวิสาหกิจมาอย่างต่อเนื่อง โดยในปีนี้ ธ.ก.ส. ได้ผ่านการพิจารณาและได้รับ2 รางวัล ประกอบด้วย
1)รางวัลคณะกรรมการรัฐวิสาหกิจดีเด่น(ดีเด่น)เป็นการแสดงให้เห็นถึงการดำเนินงานของคณะกรรมการ ธ.ก.ส. ซึ่งมีบทบาทสำคัญในการร่วมขับเคลื่อน ธ.ก.ส. โดยการกำกับดูแลกิจการที่ดีและการบริหารความเสี่ยงที่เหมาะสมผ่านการกำหนดนโยบายที่สำคัญทั้งมิติลูกค้า มิติธนาคาร/พนักงาน มิติชุมชน/เครือข่ายเพื่อสร้างความสมดุลในมิติเศรษฐกิจ สังคม และสิ่งแวดล้อม ส่งผลให้ ธ.ก.ส. บรรลุเป้าหมายในการเติบโตขององค์กรและสร้างผลตอบแทนอย่างยั่งยืนในระยะยาว อำนวยประโยชน์สูงสุดให้แก่ผู้มีส่วนได้ส่วนเสียทุกฝ่าย และสร้างสรรค์ประโยชน์ต่อสังคมและประเทศชาติเป็นสำคัญ
2) รางวัลความร่วมมือเชิงยุทธศาสตร์เพื่อการพัฒนาดีเด่นประเภทดีเด่นเกิดจากการดำเนินงานโครงการส่งเสริมศักยภาพและสนับสนุนผู้ประกอบการวิสาหกิจขนาดกลางและขนาดย่อม (SMEs) ระหว่างธ.ก.ส.สถาบันวิจัยวิทยาศาสตร์และเทคโนโลยีแห่งประเทศไทย (วว.) และธนาคารเพื่อการส่งออกและนำเข้าแห่งประเทศไทย (ธสน.)ภายใต้แนวคิดการบ่มเพาะด้วยการถ่ายทอดมาตรฐานสินค้าสู่เกษตรกร การยกระดับสู่มาตรฐานสากลด้วยนวัตกรรม การต่อยอดสินค้าไทยสู่ตลาดโลกเพื่อสร้างความเข้มแข็งให้กับผู้ประกอบการ SMEs เกษตร สามารถเจริญเติบโตทางธุรกิจอย่างมั่นคง ด้วยการยกระดับมาตรฐานการผลิตสินค้าสู่ระดับสากล และเชื่อมโยงสินค้าไปสู่ต่างประเทศ โดยผู้ประกอบการ SMEs เกษตรจะเป็นหัวขบวนสำคัญในการปฏิรูปภาคการเกษตร และขับเคลื่อนเศรษฐกิจตามยุทธศาสตร์ของประเทศไทยที่ต้องการลดความเหลื่อมล้ำเป็นแหล่งสร้างรายได้ให้กับเกษตรกรรายย่อยในรูปแบบต่างๆ อาทิ การจ้างแรงงานเพื่อสนับสนุนการผลิต การรับซื้อผลผลิตทางการเกษตรจากเกษตรกรรายย่อย ซึ่งช่วยสนับสนุนให้เกิดการหมุนเวียนและเติบโตของกิจกรรมทางเศรษฐกิจภายในชุมชนให้สามารถพึ่งพาตนเองได้ อันเป็นรากฐานสำคัญในการสร้างให้สังคมมีความเข้มแข็งและมีการเติบโตอย่างยั่งยืน
นายธนารัตน์ กล่าวอีกว่า ธ.ก.ส. ขอขอบคุณลูกค้าและผู้มีส่วนเกี่ยวข้องกับธนาคารทุกท่านที่ได้สนับสนุนการดำเนินงานของ ธ.ก.ส. มาโดยตลอด โดยรางวัลแห่งความภาคภูมิใจครั้งนี้ จะเป็นแรงผลักดันให้ ธ.ก.ส. มุ่งมั่นในการทำงานเพื่อสร้างคุณภาพชีวิตที่ดีขึ้น Better Life ชุมชนที่เข้มแข็ง Better Communityและความภาคภูมิใจในการประกอบอาชีพเกษตรกรรม Better Pride ให้กับเกษตรกรของประเทศต่อไป
วันศุกร์ที่ 19 พฤศจิกายน 2564
กรมทางหลวงชนบท แจ้งปิด - เบี่ยง ช่องจราจรบริเวณทางกลับรถใต้สะพานข้ามคลองพระอุดม บนถนนชัยพฤกษ์เป็นการชั่วคราว ตั้งแต่วันที่ 20 พ.ย. 64 เป็นต้นไป
กรมทางหลวงชนบท (ทช.) กระทรวงคมนาคม โดยสำนักก่อสร้างสะพาน จะทำการปิด - เบี่ยงช่องจราจรบริเวณทางกลับรถใต้สะพานข้ามคลองพระอุดม บนถนนชัยพฤกษ์ จังหวัดนนทบุรี บริเวณ กม. ที่ 1+250 (ฝั่งขาเข้าสะพานพระราม 4) และ บริเวณ กม. ที่ 0+375 (ฝั่งขาเข้าถนนราชพฤกษ์)
กรมทางหลวงชนบท (ทช.) กระทรวงคมนาคม โดยสำนักก่อสร้างสะพาน จะทำการปิด - เบี่ยงช่องจราจรบริเวณทางกลับรถใต้สะพานข้ามคลองพระอุดม บนถนนชัยพฤกษ์ จังหวัดนนทบุรี บริเวณ กม. ที่ 1+250 (ฝั่งขาเข้าสะพานพระราม 4) และ บริเวณ กม. ที่ 0+375 (ฝั่งขาเข้าถนนราชพฤกษ์) เพื่อดำเนินงานก่อสร้างสะพานข้ามคลองบนทางขนานถนนชัยพฤกษ์ ซึ่งเป็นส่วนหนึ่งของโครงการขยายถนนชัยพฤกษ์ จังหวัดนนทบุรี ระยะทาง 6.892 กิโลเมตร โดย ทช. จะเริ่มดำเนินการปิด - เบี่ยง ช่องจราจร ตั้งแต่วันที่ 20 พฤศจิกายน 2564 เป็นต้นไป จนกว่างานก่อสร้างจะแล้วเสร็จในช่วงปลายปี 2566 ซึ่งผู้ใช้เส้นทางยังสามารถกลับรถได้โดยใช้ช่องทางเบี่ยงขนาด 1 ช่องจราจร
ทั้งนี้ ทช. ขอความร่วมมือให้ผู้ใช้เส้นทางโปรดสังเกตป้ายจราจร รวมถึงปฏิบัติตามป้ายเตือน ป้ายแนะนำ อย่างเคร่งครัด เพื่อความสะดวกปลอดภัยในการเดินทางและขออภัยในความไม่สะดวกมา ณ โอกาสนี้
วันจันทร์ที่ 18 กรกฎาคม 2565
รมว.เฮ้ง ส่ง ‘ที่ปรึกษา’ ‘โฆษก’ รุดมอบเงินช่วยเหลือครอบครัวผู้ประกันตนเสียชีวิตเหตุตู้ไฟฟ้าระเบิดที่ราชบุรี
รมว.เฮ้ง ส่ง ‘ที่ปรึกษา’ ‘โฆษก’ รุดมอบเงินช่วยเหลือครอบครัวผู้ประกันตนเสียชีวิตเหตุตู้ไฟฟ้าระเบิดที่ราชบุรี
นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานพร้อมด้วยนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นางวันทนาณัฐพูลวัฒน์ผู้ตรวจราชการกรมสำนักงานประกันสังคมหัวหน้าส่วนราชการหน่วยงานในสังกัดกระทรวงแรงงานจังหวัดราชบุรีลงพื้นที่มอบเงินทดแทนแก่ครอบครัวผู้ประกันตนที่เสียชีวิตจากเหตุตู้ไฟฟ้าระเบิดที่ราชบุรีณวัดพระศรีอารย์อำเภอโพธารามจังหวัดราชบุรี
นายสุชาติกล่าวว่าจากเหตุ​การณ์ตู้ไฟฟ้าระเบิดที่บริษัท​จี​เอส​เอนเนอร์​จี​จำกัดจ.ราชบุรีเมื่อค่ำวันที่16กรกฎาคมที่ผ่านมาทำให้มีลูกจ้างเสียชีวิต4รายและได้รับบาดเจ็บสาหัส3รายซึ่งลูกจ้างที่ได้รับบาดเจ็บขณะนี้ยังนอนพักรักษาตัวที่โรงพยาบาลโพธารามซึ่งลูกจ้างที่เสียชีวิตสำนักงานประกันสังคมจังหวัดราชบุรีได้ตรวจสอบสิทธิ​กองทุน​ประกันสังคม​และกองทุน​เงินทดแทน​ของผู้เสียชีวิต​จำนวน​ 4รายพบว่าเป็นผู้ประ​กันตนมาตรา​ 33ในระบบประกันสังคม​ซึ่งเมื่อวานนี้ผมได้ให้ผู้ตรวจราชการกระทรวงแรงงานนำคณะทำงานเฉพาะกิจและหน่วยงานในสังกัดกระทรวงแรงงานลงพื้นที่ตรวจสอบสถานที่เกิดเหตุและเข้าเยี่ยมให้กำลังใจลูกจ้างโดยลูกจ้างที่ได้รับบาดเจ็บนั้นจะได้รับสิทธิรักษาพยาบาลและเงินทดแทนจากสำนักงานประกันสังคมและในวันนี้ผมได้มอบหมายให้ท่านที่ปรึกษารัฐมนตรีว่าการกระทรวงแรงงานพร้อมด้วยท่านโฆษกกระทรวงแรงงาน(ฝ่ายการเมือง)ลงพื้นที่กับเจ้าหน้าที่สำนักงานประกันสังคมไปมอบสิทธิประโยชน์ทดแทนแก่ครอบครัวของนายสันทัด​ห่วงทองลูกจ้างผู้ประกันตนที่เสียชีวิตเป็นเงินค่าจัดการศพ​ 50,000บาทเงินทดแทนกรณีเสียชีวิต​ 1,470,000บาทและเงินบำเหน็จชราภาพ​ (ไม่รวมดอกผล) 158,786.95บาทรวม​เป็นเงินทั้งสิ้น1,678,786.95บาทส่วนลูกจ้างที่เสียชีวิตรายอื่นๆสำนักงานประกันสังคมจังหวัดราชบุรีอยู่ระหว่างการประสานครอบครัวเพื่อนำเงินสิทธิประโยชน์ทดแทนไปมอบให้แก่ทายาทตามกฎหมายต่อไป
"ท่านพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและท่านพล.อ.ประวิตรวงษ์สุวรรณรองนายกรัฐมนตรีที่กำกับดูแลกระทรวงแรงงานมีความห่วงใยจากเหตุการณ์ครั้งนี้เป็นอย่างมากและได้กำชับให้กระทรวงแรงงานเข้าไปดูแลช่วยเหลือลูกจ้างเพื่อสร้างขวัญกำลังใจแก่ผู้บาดเจ็บและครอบครัวผู้เสียชีวิตให้ได้รับสิทธิประโยชน์ตามกฎหมายอย่างเร่งด่วน"นายสุชาติกล่าวตอนท้าย
+++++++++++++++++++
กองเผยแพร่และประชาสัมพันธ์
18กรกฎาคม2565
วันเสาร์ที่ 30 เมษายน 2565
สมัครงาน - ลาป่วย - เบิกค่าประโยชน์ทดแทนจากประกันสังคม ใช้ใบเสร็จ - ใบรับรองแพทย์อิเล็กทรอนิกส์ จากแอปฯ “หมอพร้อม” ได้
.....
กระทรวงแรงงาน ร่วมกับกระทรวงสาธารณสุข นำระบบการออกใบรับรองแพทย์อิเล็กทรอนิกส์ (MOPH Certificate) อำนวยความสะดวกให้กับประชาชน ใช้ใบรับรองแพทย์สำหรับทำธุรกรรม ทางอิเล็กทรอนิกส์ต่าง ๆ เพิ่มความปลอดภัยและความน่าเชื่อถือให้กับเอกสารอิเล็กทรอนิกส์ รองรับการพัฒนาระบบสุขภาพแบบ Digital Health
.
การนำใบรับรองแพทย์อิเล็กทรอนิกส์มาใช้งานในครั้งนี้ จะส่งผลดีต่อผู้ประกอบการ ลูกจ้าง ผู้ประกันตน เช่น นำไปใช้สมัครงาน ลาป่วย หลักฐานประกอบการวินิจฉัยสั่งจ่ายประโยชน์ทดแทนจากสำนักงานประกันสังคม และเพิ่มช่องทาง ใบรับรองแพทย์อิเล็กทรอนิกส์ ผ่านแอปฯ “หมอพร้อม” ให้ได้รับความสะดวก รวดเร็วขึ้น สามารถตรวจสอบความถูกต้องของเอกสาร ป้องกันการปลอมแปลง ได้เป็นอย่างดี
.
ผู้ประกันตนสามารถโหลดเอกสารใบรับรองแพทย์อิเล็กทรอนิกส์ ตามกระทรวงสาธารณสุขกำหนด และกรณีใบเสร็จรับเงินอิเล็กทรอนิกส์ของคณะแพทยศาสตร์ศิริราชพยาบาล ม.มหิดล เพื่อใช้ยื่นขอรับประโยชน์ทดแทนได้ที่สำนักงานประกันสังคมกรุงเทพมหานครพื้นที่ทั้ง 12 แห่ง สำนักงานประกันสังคมจังหวัด/สาขา/ที่ท่านสะดวก
.
ตรวจสอบรายชื่อหน่วยบริการที่เข้าร่วมออกเอกสารใบรับรองแพทย์อิเล็กทรอนิกส์ ได้ที่เว็บไซต์กระทรวงสาธารณสุขhttps://mohpromt.moph.go.th/mpc/mophcertificate/หรือสอบถามรายละเอียดเพิ่มเติม สายด่วน 1506 ตลอด 24 ชั่วโมง
#ไทยคู่ฟ้า#ร่วมต้านโควิด19
-------------------
วันอังคารที่ 30 สิงหาคม 2565
รัฐบาลเร่งช่วยเหลือเกษตรกรประสบภัยน้ำท่วม
วันอาทิตย์ที่ 28 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลพร้อมช่วยเหลือบรรเทาความเดือดร้อนแก่เกษตรกรที่ประสบภัยน้ำท่วมพื้นที่ทำการเกษตร
จากเหตุพายุดีเปรสชันมู่หลานและร่องมรสุมพาดผ่านประเทศเมียนมาและภาคเหนือตอนบนของประเทศไทย
โดยเร่งสำรวจความเสียหายและฟื้นฟูเยียวยาให้สถานการณ์กลับสู่ภาวะปกติโดยเร็ว
สำหรับเกณฑ์การให้ความช่วยเหลือเป็นไปตามระเบียบกระทรวงการคลังว่าด้วยเงินทดรองราชการ
เพื่อช่วยเหลือผู้ประสบภัยพิบัติกรณีฉุกเฉิน พ.ศ.2562 ได้แก่ พื้นที่ปลูกข้าว 1,340 บาท/ไร่ พืชไร่และพืชผัก
1,980 บาท/ไร่ ไม้ผลไม้ยืนต้นและอื่น ๆ 4,048 บาท/ไร่ ตามพื้นที่ที่เสียหายจริงไม่เกินครัวเรือนละ 30 ไร่
นอกจากนี้ ยังเตรียมแจกพันธุ์พืชและเชื้อราไตรโคเดอร์มาซึ่งเป็นเชื้อราดีไว้กำจัดเชื้อราไม่ดี
ให้แก่เกษตรกรหลังน้ำลดด้วย
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 25 มกราคม 2565
ลดเสี่ยงโควิด ขยายเวลาทำบัตรประชาชนใหม่ – เปลี่ยนบัตรใหม่ ได้ถึง 30 มิ.ย. นี้
.....
เว็บไซต์ราชกิจจานุเบกษา เผยแพร่ ประกาศกระทรวงมหาดไทย เรื่องขยายเวลาการขอมีบัตรประชาชน หรือเปลี่ยนบัตร ในทุกจังหวัดทั่วประเทศ จากเดิมต้องดำเนินการให้แล้วเสร็จภายในวันที่ 31 ธ.ค. 64 ขยายเวลาเป็นภายในวันที่ 30 มิ.ย. 65 เพื่ออำนวยความสะดวกแก่ประชาชน และลดความเสี่ยงจากการแพร่ระบาดของโควิด-19
.
จากเดิมที่กฎหมายกำหนดให้การขอทำบัตรประชาชนในกรณีมีบัตรครั้งแรก บัตรหมดอายุ บัตรหายหรือถูกทำลาย จะต้องติดต่อขอทำ
บัตรใหม่ ภายใน 60 วัน และหากพ้นกำหนดต้องเสียค่าปรับ
.
สอบถามข้อมูลเพิ่มเติมที่ สำนักบริหารการทะเบียน กรมการปกครอง โทร. 1548
.
อ่านประกาศฉบับเต็ม คลิกhttp://www.ratchakitcha.soc.go.th/.../2565/E/017/T_0007.PDF
#ไทยคู่ฟ้า#ร่วมต้านโควิด19
-------------------
วันศุกร์ที่ 12 สิงหาคม 2565
ไอแบงก์ ขานรับนโยบายตรึง ‘อัตรากำไรสินเชื่อ’ ไปถึงสิ้นปี 65 เพื่อช่วยเหลือประชาชนและผู้ประกอบการ
ไอแบงก์ชะลอการปรับอัตรากำไรสินเชื่อของธนาคารจนถึงสิ้นปีหรือจนกว่าธนาคารมีการประกาศเปลี่ยนแปลงต่อไป และถึงแม้ว่าไอแบงก์เป็นธนาคารที่มีหลักในการดำเนินธุรกิจที่ไม่ผูกพันกับดอกเบี้ย แต่การขึ้นลงของดอกเบี้ยในตลาด ก็เป็นปัจจัยหนึ่งต่อการกำหนดราคาของธนาคาร
นายวุฒิชัย สุระรัตน์ชัยกรรมการและผู้จัดการธนาคารอิสลามแห่งประเทศไทย (ไอแบงก์) เปิดเผยภายหลังจากที่ประชุมคณะกรรมการนโยบายการเงิน (กนง.) วานนี้ (10 สิงหาคม 2565) มีมติให้ปรับขึ้นอัตราดอกเบี้ยนโยบาย 0.25% ต่อปี หรือจาก 0.50% ต่อปี เป็น 0.75% ต่อปี ว่าเป็นสิ่งที่สถาบันการเงินคาดการณ์ไว้แล้วเพราะเป็นไปตามนโยบายของธนาคารแห่งประเทศไทย อย่างไรก็ตาม ไอแบงก์ในฐานะสถาบันการเงินของรัฐ ตระหนักถึงผลกระทบของลูกค้า และพร้อมดูแลให้ความช่วยเหลือลูกค้าทั้งบุคคลและผู้ประกอบการ ประคับประคองโดยไม่สร้างภาระเพิ่มเติมหรืออุปสรรคในการฟื้นตัวในระยะนี้ จึงได้ชะลอการปรับอัตรากำไรสินเชื่อของธนาคารจนถึงสิ้นปีหรือจนกว่าธนาคารมีการประกาศเปลี่ยนแปลงต่อไป และถึงแม้ว่าไอแบงก์เป็นธนาคารที่มีหลักในการดำเนินธุรกิจที่ไม่ผูกพันกับดอกเบี้ย แต่การขึ้นลงของดอกเบี้ยในตลาด ก็เป็นปัจจัยหนึ่งต่อการกำหนดราคาของธนาคาร ซึ่งก็ไม่ได้ผิดต่อหลักการของศาสนาแต่อย่างใด นายวุฒิชัยทิ้งท้าย
วันจันทร์ที่ 20 มิถุนายน 2565
ผลสำเร็จ “เกษตรแปลงใหญ่” ตั้งแต่ปี 59 - ปัจจุบัน สร้างความเข้มแข็งแก่เกษตรกรรายย่อยต่อเนื่อง
.....
โครงการเกษตรแปลงใหญ่ นับเป็นหนึ่งในนโยบายสำคัญของรัฐบาล ให้เกษตรกรรายย่อยในพื้นที่ใกล้เคียงมีการรวมตัวกัน เพื่อผลิตสินค้าเกษตร บริหารจัดการ และจำหน่าย ช่วยเกษตรกรลดต้นทุน เพิ่มผลผลิต เชื่อมโยงตลาดได้มากขึ้น และเพิ่มโอกาสในการแข่งขัน
.
ระยะต่อไป รัฐบาลตั้งเป้ายกระดับ “เกษตรแปลงใหญ่” ด้วยเกษตรทันสมัยและเชื่อมโยงตลาดทุกรูปแบบ ตามแนวคิดการตลาดนำการผลิต สอดรับกับทิศทางการเปลี่ยนแปลงของโลก ที่ให้ความสำคัญกับการผลิตที่เป็นมิตรกับสิ่งแวดล้อม
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 29 กรกฎาคม 2564
อย.ห่วงใย ไม่แนะนำใช้ปีนฉีดแอลกอฮอล์ เสี่ยงอันตราย เชื้อโรคฟุ้งกระจาย
....
อย. ให้คำแนะนำว่าไม่ควรใช้ปืนฉีดแอลกอฮอล์ เพราะละอองฝอยที่พ่นออกมา ทำให้น้ำยาสัมผัสพื้นผิวไม่เพียงพอ ลดประสิทธิภาพการฆ่าเชื้อโรค และอาจส่งผลให้เชื้อโรคฟุ้งกระจายได้
.
หากเข้าตาหรือสูดดมอาจทำให้เคืองตา เวียนหัว คลื่นไส้ ระคายเคืองระบบทางเดินหายใจ ส่วนปืนที่มีแสงยูวีฆ่าเชื้อโรคบนร่างกายโดยตรง อาจก่อให้เกิดมะเร็งผิวหนังได้
.
สำหรับ วิธีฆ่าเชื้อโรคที่ถูกต้อง ควรใช้ผลิตภัณฑ์ฆ่าเชื้อโรคที่ได้รับอนุญาตจาก อย. เทราดหรือเช็ดบนพื้นผิวหรือวัสดุอุปกรณ์ ทิ้งไว้ตามระยะเวลาที่กำหนด และปฏิบัติตามคำแนะนำบนฉลาก
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันเสาร์ที่ 29 มกราคม 2565
กระทรวงยุติธรรม โดยโรงพยาบาลราชทัณฑ์ เปิดให้บริการประชาชน รับมือโอไมคอน จัดกิจกรรมตรวจโควิด ฉีดวัคซีน พร้อมตรวจโรคทั่วไป 1 - 4 ก.พ. 2565 นี้
กระทรวงยุติธรรม โดยโรงพยาบาลราชทัณฑ์ เปิดให้บริการประชาชน รับมือโอไมคอน จัดกิจกรรมตรวจโควิด ฉีดวัคซีน พร้อมตรวจโรคทั่วไป 1 - 4 ก.พ. 2565 นี้
วันเสาร์ที่ 29 มกราคม 2565 นายธวัชชัย ชัยวัฒน์ รองอธิบดีกรมราชทัณฑ์ และโฆษกกรมราชทัณฑ์ กล่าวว่า กรมราชทัณฑ์ โดยทัณฑสถานโรงพยาบาลราชทัณฑ์ ร่วมแบ่งเบาภาระจากโรงพยาบาลภายนอก ในช่วงสถานการณ์การแพร่ระบาดเชื้อโควิด -19 และเตรียมพร้อมรับมือกับสายพันธุ์โอไมคอน ด้วยการจัดกิจกรรมเพื่อให้บริการแก่เจ้าหน้าที่ราชทัณฑ์ และครอบครัว รวมถึงประชาชนทั่วไป ให้สามารถเข้ารับการคัดกรองผู้มีประวัติเสี่ยงสูงด้วยวิธี ATK, RT-PCR ตามแนวทางกระทรวงสาธารณสุข และการให้บริการฉีดวัคซีนเข็มกระตุ้น (เข็มที่ 3 และ 4 ) ตลอดจนการเปิดรับรักษาโรคทั่วไปของ “คลินิกชวนชม” ระหว่างวันที่ 1 - 4 กุมภาพันธ์ 2565 ตั้งแต่เวลา 8.30-12.00 นาฬิกา ณ ทัณฑสถานโรงพยาบาลราชทัณฑ์ ถนนงามวงศ์วาน แขวง ลาดยาว เขตจตุจักร กรุงเทพมหานคร
นายธวัชชัยฯ กล่าวเพิ่มเติมว่า ในการนี้ ทัณฑสถานโรงพยาบาลราชทัณฑ์ จะได้เปิดให้บริการตรวจคัดกรองผู้มีประวัติเสี่ยงสูงด้วยวิธี ATK และ RT-PCR วันละ 100 คน และการให้บริการฉีดวัคซีนเข็มกระตุ้น เข็มที่ 3 และ 4 วันละ 100 คน/วัน โดยไม่คิดค่าใช้จ่ายแต่อย่างใด ในส่วนของการให้บริการตรวจรักษาโรคทั่วไป “คลินิกชวนชม” ซึ่งจัดเป็นผู้ป่วยนอก สามารถเบิกจ่ายตามสิทธิของผู้รับบริการได้ตามปกติ
เพื่อลดการสัมผัสขอความกรุณาเตรียมสำเนาบัตรประชาชนและปากกาส่วนตัว มาด้วย ทัณฑสถานโรงพยาบาลราชทัณฑ์ พร้อมให้บริการ ด้วยเครื่องมือและอุปกรณ์ทาง การแพทย์ที่ทันสมัยและพร้อมสำหรับดูแลรักษาผู้ป่วยตามมาตรฐานทุกระดับอาการด้วยความเสมอภาคเท่าเทียมกัน สอบถามข้อมูลเพิ่มเติมได้ที่ 02 9533 999 กด 1
วันพฤหัสบดีที่ 19 พฤษภาคม 2565
กรมเจ้าท่า รับฟังเสียงประชาชน แก้ไขกรณีเรือโดยสารไม่เพียงพอ กำชับเจ้าหน้าที่ประจำท่าเรือปฏิบัติหน้าที่อย่างเต็มกำลัง
...
จากนโยบายของรัฐบาลและกระทรวงคมนาคมโดย นายศักดิ์สยาม ชิดชอบ รัฐมนตรีว่าการกระทรวงคมนาคม และดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม ให้กรมเจ้าท่าตรวจสอบ ติดตามการให้บริการเรือโดยสารในคลองแสนแสบในช่วงเปิดภาคเรียน
เมื่อวันที่ 17 พฤษภาคม 2565 ที่ผ่านมา Facebook กลุ่ม “ผู้โดยสารเรือด่วนแสนแสบ” มีผู้ใช้บริการเรือคลองแสนแสบ ได้ร้องเรียนถึงการให้บริการเรือคลองแสนแสบที่ล่าช้าและหนาแน่น ทำให้มีผู้โดยสารแออัดบนเรือและบริเวณท่าเรือเป็นจำนวนมาก รวมทั้งการปฏิบัติงานของเจ้าหน้าที่ประจำท่าเทียบเรือ นั้น กลุ่มตรวจการเดินเรือ สำนักความปลอดภัยและสิ่งแวดล้อมทางน้ำ กรมเจ้าท่า มิได้เพิกเฉยหรือนิ่งนอนใจต่อปัญหาและความเดือดร้อนของประชาชน ได้มีข้อสรุปและมาตรการในการแก้ไขปัญหาดังกล่าวตามที่มีข้อร้องเรียนข้างต้น ที่ผ่านมาตั้งแต่มีการเปิดภาคเรียน กรมเจ้าท่า ได้มีการประชุมเมื่อวันที่ 9 พฤษภาคม 2565 เพื่อเตรียมพร้อมและควบคุมกำกับดูแลการให้บริการเดินเรือโดยสารในช่วงเปิดภาคเรียน หรือการเรียนแบบ On site ในหลายๆโรงเรียน แต่เนื่องจากมีประชาชนจำนวนมากกลับมาทำงานตามปกติ ส่งผลให้ผู้โดยสารที่มาใช้บริการเรือแสนแสบมีจำนวนเพิ่มมากขึ้น กลุ่มตรวจการเดินเรือจึงได้เชิญผู้ประกอบการเดินเรือหารือเพิ่มเติมเมื่อวันที่ 18 พ.ค. 2565 เพื่อแก้ไขปัญหา รวมถึง ได้จัดเจ้าหน้าที่ประจำท่าเทียบเรืออำนวยความสะดวกและความปลอดภัยทางน้ำให้แก่นักเรียน และผู้โดยสารเรือ และจัดเรือตรวจการณ์เจ้าท่าพร้อมเจ้าหน้าที่อำนวยความสะดวกและควบคุมการจราจรทางน้ำ ทั้งในแม่น้ำเจ้าพระยาและคลองแสนแสบ จากกรณีเหตุการณ์ในคลองแสนแสบ กลุ่มตรวจการเดินเรือได้ดำเนินการแก้ไข ดังนี้
1.เรียกประชุมซักซ้อมการปฏิบัติงาน กำชับการปฏิบัติงานของเจ้าหน้าที่ประจำท่าเรือในการอำนวยความสะดวกและความปลอดภัยให้แก่ผู้โดยสารที่ใช้บริการเรือ ทั้งในแม่น้ำเจ้าพระยาและคลองแสนแสบ
2.ขอความร่วมมือผู้ประกอบการเรือโดยสารคลองแสนแสบ ให้เพิ่มความถี่เรือในการรับผู้โดยสารในช่วงเวลาเร่งด่วน เช้าและเย็น ปกติจาก 7 - 10 นาที เป็น 3-5 นาที เพื่อให้ผู้โดยสารในเรือไม่หนาแน่น และไม่ให้มีผู้โดยสารสะสมที่ท่าเรือเป็นจำนวนมาก พร้อมจัดเจ้าหน้าที่ควบคุมกำกับในการปล่อยเรือตั้งแต่ท่าเรือต้นทาง
3.ร่วมประชุมกับสมาคมเรือไทยผู้ให้บริการเรือโดยสารทั้งในคลองแสนแสบและแม่น้ำเจ้าพระยา ขอให้ควบคุมกำกับเรือ เจ้าหน้าที่ที่ปฏิบัติหน้าที่ในการให้บริการเรือโดยสารให้เป็นไปตามมาตรการความปลอดภัยทางน้ำ เพื่อความปลอดภัยแก่ประชาชน ผู้โดยสาร นักท่องเที่ยวที่ใช้บริการ โดยผู้ประกอบการได้รับทราบถึงปัญหาดังกล่าวพร้อมยินดีปฏิบัติตามมาตรการดังกล่าวอย่างเคร่งครัด
ทั้งนี้ กรมเจ้าท่า จะนำความคิดเห็นของประชาชนทุกท่าน มาปรับปรุงการทำงานเพื่อให้เกิดความปลอดภัยในการใช้เส้นทางคลองแสนแสบต่อไป สำหรับเจ้าหน้าที่ประจำท่าเทียบเรือ ถือเป็นหน้าที่และส่วนสำคัญของกรมเจ้าท่าในการดูแลความปลอดภัยของผู้โดยสาร ขณะขึ้น-ลงเรือ พร้อมควบคุมจำกัดจำนวนผู้โดยสารไม่ให้เรือบรรทุกเกินขนาดที่กรมเจ้าท่ากำหนด ทางกรมเจ้าท่า ขอความร่วมมือประชาชนให้ปฏิบัติตามคำแนะนำของเจ้าหน้าที่ขณะโดยสารเรือทุกครั้ง เพื่อความปลอดภัยในชีวิตและทรัพย์สินของทุกท่าน ประชาชนสามารถแจ้งเรื่องราวทางน้ำ และความไม่ปลอดภัยในการเดินทางได้ที่สายด่วนกรมเจ้าท่า 1199 ตลอด 24 ชั่วโมง
วันพุธที่ 29 ธันวาคม 2564
โฆษกรัฐบาลเผย รัฐเปิดแผนบูรณาการป้องกันและลดอุบัติเหตุทางถนน ช่วงเทศกาลและช่วงวันหยุด 2565 “นายกฯ” กำชับหน่วยงานเดินหน้าตามแผนบูรณาการป้องกันและลดอุบัติเหตุทางถนนช่วงเทศกาล
โฆษกรัฐบาลเผย รัฐเปิดแผนบูรณาการป้องกันและลดอุบัติเหตุทางถนน ช่วงเทศกาลและช่วงวันหยุด 2565 “นายกฯ” กำชับหน่วยงานเดินหน้าตามแผนบูรณาการป้องกันและลดอุบัติเหตุทางถนนช่วงเทศกาล และช่วงวันหยุด 2565 เริ่มควบคุมเข้มข้น 7 วัน เริ่มวันนี้-4 ม.ค. 2565
วันที่ 29 ธ.ค. 64 นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กำชับหน่วยงานที่เกี่ยวข้องเดินหน้าตามแผนบูรณาการป้องกันและลดอุบัติเหตุทางถนนช่วงเทศกาล และช่วงวันหยุด พ.ศ. 2565 มุ่งเน้นการบริหารจัดการในลักษณะพื้นที่เป็นตัวตั้ง (Area Approach) เพื่อลดปัจจัยเสี่ยงที่ก่อให้เกิดอุบัติเหตุทางถนนและอุบัติภัยอื่น ๆ โดยบังคับใช้กฎหมายอย่างจริงจัง เคร่งครัด ควบคู่กับการสร้างจิตสำนึกและความรู้ด้านความปลอดภัยให้แก่ผู้ใช้รถใช้ถนนและประชาชน ภายใต้ “ชีวิตวิถีใหม่ ขับขี่อย่างปลอดภัย ไร้อุบัติเหตุ”
ทั้งนี้ คณะกรรมการนโยบายป้องกันและลดอุบัติเหตุทางถนนแห่งชาติ เห็นชอบแผนบูรณาการและมาตรการการดำเนินงานป้องกันและลดอุบัติเหตุทางถนน 5 มาตรการ ประกอบด้วย
1) ด้านการบริหารจัดการ อาทิ จัดตั้งศูนย์ป้องกันและลดอุบัติเหตุทางถนนในช่วงเทศกาลปีใหม่ 2565
2) ด้านลดปัจจัยเสี่ยงด้านถนนและสภาพแวดล้อม จัดทำถนนปลอดภัย “1 ท้องถิ่น 1 ถนนปลอดภัย” ตรวจสอบและปรับปรุงสิ่งอันตรายข้างทาง (Roadside Hazards) อาทิ ระบบไฟฟ้าแสงสว่าง สัญญาณไฟจราจร เสาป้าย เป็นต้น แก้ไขปัญหาบริเวณจุดตัดทางรถไฟให้มีความปลอดภัยในการสัญจร
3) ด้านลดปัจจัยเสี่ยงด้านยานพาหนะ ขอความร่วมมือผู้ประกอบการขนส่งด้วยรถบรรทุก หยุดประกอบกิจการหรือหลีกเลี่ยงการใช้รถบรรทุกในการประกอบกิจการในช่วงเทศกาลสงกรานต์ กวดขันผู้ใช้รถกระบะที่บรรทุกน้ำหนักเกิน และรถบรรทุกขนาดเล็กที่บรรทุกผู้โดยสารในลักษณะที่ไม่ปลอดภัย เข้มงวดกับรถตู้ส่วนบุคคลหรือรถเช่าให้ได้มาตรฐาน เป็นต้น
4) ด้านผู้ใช้รถใช้ถนนอย่างปลอดภัย มีการบังคับใช้กฎหมายอย่างจริงจัง ตรวจวัดระดับแอลกอฮอล์ อย่างเข้มข้น รณรงค์ประชาสัมพันธ์สร้างการรับรู้ด้านความปลอดภัยทางถนนในชุมชน/หมู่บ้าน เป็นต้น
5) ด้านการช่วยเหลือหลังเกิดอุบัติเหตุ จัดเตรียมความพร้อมโรงพยาบาล แพทย์ พยาบาลและหน่วยบริการการแพทย์ฉุกเฉิน เตรียมความพร้อมระบบช่วยเหลือเยียวยาผู้ประสบเหตุ ณ จุดเกิดเหตุของแต่ละพื้นที่ เป็นต้น
สำหรับการดำเนินการในช่วงปีใหม่ 2565 จะแบ่งออกเป็น 1) ช่วงรณรงค์และประชาสัมพันธ์ (1 - 21 ธันวาคม 64) 2) ช่วงควบคุมเข้มข้น 7 วัน (29 ธันวาคม 64 - 4 มกราคม 65) และช่วงหลังควบคุมเข้มข้น 7 วัน (5-11 มกราคม 65)
“นายกรัฐมนตรียังขอให้ทุกภาคส่วนทั้งภาครัฐ ภาคเอกชน หน่วยทหารในพื้นที่และภาคประชาสังคม รวมทั้งให้องค์กรปกครองส่วนท้องถิ่น (อปท.) ชุมชน หมู่บ้าน อาสาสมัครต่าง ๆ และประชาชน เข้ามามีส่วนร่วม เพื่อร่วมลดปัจจัยเสี่ยงการเกิดอุบัติเหตุทางถนนทั้งจากคน ยานพาหนะ ถนน และสิ่งแวดล้อมให้เหลือน้อยที่สุด ควบคู่กับการดำเนินการตามมาตรการและแนวทางการดำเนินการเพื่อเฝ้าระวัง ป้องกันและควบคุมโรคติดเชื้อไวรัสโควิด-19” โฆษกประจำสำนักนายกรัฐมนตรี กล่าว
วันพุธที่ 17 สิงหาคม 2565
ไทย - มาเลเซีย เดินหน้าพัฒนา จ.ชายแดนใต้ ผลักดันโครงการ “สร้างสะพานข้ามแม่น้ำโก-ลก” อำนวยความสะดวก ปชช. 2 ประเทศ
.....
ผลจากการประชุมร่วมไทยและมาเลเซีย ผ่านคณะกรรมาธิการร่วมว่าด้วยความร่วมมือทวิภาคี (เจซี) และคณะกรรมการว่าด้วยยุทธศาสตร์การพัฒนาร่วมสำหรับพื้นที่ชายแดนระดับรัฐมนตรี (เจดีเอส) เมื่อวันที่ 10 ส.ค. 65 พบว่า
.
ทั้งสองประเทศเห็นชอบแนวทางการพัฒนาร่วมกันที่ครอบคลุมทุกมิติ ทั้งนี้ จะมีการทำโรดแมปเพื่อให้บรรลุเป้าหมายต่าง ๆ ภายใต้กรอบเวลาที่ชัดเจนต่อไป โดยมีเป้าหมายว่าภายในปี 68 จะมีการมูลค่าการค้าที่ 3 หมื่นล้านดอลลาร์สหรัฐ พร้อมส่งเสริมการเดินทางของประชาชน การท่องเที่ยวโดยเฉพาะการท่องเที่ยวที่เป็นมิตรต่อชาวมุสลิม
.
นอกจากนี้ จะเร่งผลักดันการสร้างถนนเชื่อมต่อ “ด่านสะเดาแห่งใหม่ - บูกิตกายูฮิตัม” และการสร้างสะพานข้ามแม่น้ำโก-ลก 2 แห่ง สำหรับการก่อสร้างสะพานฯ นั้น ทั้งสองประเทศจะร่วมกันผลักดันให้เกิดผลสำเร็จอย่างเป็นรูปธรรมและเร็วที่สุด เพื่อประโยชน์ของประชาชนในการขนส่งการค้าชายแดน และกระตุ้นให้เกิดการท่องเที่ยวในพื้นที่ จ.ชายแดนภาคใต้ ต่อไป
.
อ่านเพิ่มเติม คลิกhttps://www.thaigov.go.th/news/contents/details/57992
#ไทยคู่ฟ้า#ร่วมต้านโควิด19
-------------------
วันพุธที่ 16 กุมภาพันธ์ 2565
โฆษกรัฐบาล เผย “นายกฯ” ติดตามการแก้ไขปัญหาหนี้ภาคครัวเรือนและเกษตรกร  ขณะที่ ธ.ก.ส. รับไม้ส่งผู้แทนสาขาลงพื้นที่ ตรวจสุขภาพหนี้เกษตรกร พร้อมวางแนวทางช่วยเหลือฝ่าวิกฤต
โฆษกรัฐบาล เผย “นายกฯ” ติดตามการแก้ไขปัญหาหนี้ภาคครัวเรือนและเกษตรกร  ขณะที่ ธ.ก.ส. รับไม้ส่งผู้แทนสาขาลงพื้นที่ ตรวจสุขภาพหนี้เกษตรกร พร้อมวางแนวทางช่วยเหลือฝ่าวิกฤต
วันที่ 16 กุมภาพันธ์ 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า ตามที่ พลเอก ประยุทธ์ จันทร์โอชา นายกรัฐมนตรีและรัฐมนตรีกว่าการกระทรวงกลาโหม ได้กำหนดนโยบายให้ปี 2565 เป็นปีแห่งการแก้หนี้ภาคครัวเรือน สั่งการให้หน่วยงานที่เกี่ยวข้องเร่งติดตามดำเนินการช่วยเหลือเกษตรกรที่ได้รับผลกระทบ จากสถานการณ์การแพร่ระบาดของเชื้อไวรัสโควิด-19 ราคาผลผลิตตกต่ำ ภัยธรรมชาติ ล่าสุดธนาคารเพื่อการเกษตรและสหกรณ์การเกษตร (ธ.ก.ส.) ในฐานะธนาคารของรัฐ ได้ดำเนินการให้ผู้แทนแต่ละสาขาเข้าพบลูกค้าทุกรายเพื่อสอบถามข้อมูลการประกอบอาชีพและรายได้ พร้อมกำหนดแนวทางบริหารจัดการหนี้ให้เหมาะสมกับศักยภาพของลูกค้าแต่ละราย ควบคู่การเติมสินเชื่อใหม่ ในการฟื้นฟูอาชีพอย่างยั่งยืน พร้อมช่วยเหลือลูกค้าเงินกู้ ทั้งเกษตรกร บุคคล ผู้ประกอบการ และสถาบันเกษตรกร ที่ได้รับผลกระทบ
โฆษกประจำสำนักนายกรัฐมนตรี กล่าวเพิ่มเติมว่า ขณะนี้มีเกษตรกรที่ใช้บริการสินเชื่อจาก ธ.ก.ส. จำนวน 4.83 ล้านราย การให้พนักงานของ ธ.ก.ส. ลงพื้นที่พบลูกค้าเพื่อสอบถามข้อมูลการประกอบอาชีพ ที่มาของรายได้มาประเมิน โดยวิเคราะห์ศักยภาพสมรรถนะและความสามารถในการประกอบอาชีพ ความสามารถในการชำระหนี้ เพื่อทำการบริหารจัดการหนี้ให้เหมาะสมกับลูกค้าแต่ละราย รวมถึงการเติมสินเชื่อใหม่เพื่อฟื้นฟูอาชีพ รวมถึงพิจารณาช่วยเหลือลูกค้าที่มีหนี้สินเป็นภาระหนัก เนื่องจากรายได้ครัวเรือนลดลงหรือไม่ได้มีรายได้เพียงพอเพราะเหตุผิดปกติ เช่น เสียชีวิต เจ็บป่วย ทุพพลภาพ ชราภาพ เป็นต้น นอกจากนี้ ธ.ก.ส. ยังเสริมสภาพคล่องในการลงทุนและการใช้จ่ายในชีวิตประจำวัน ผ่านโครงการชำระดีมีคืน วงเงินงบประมาณ 1,200 ล้านบาท ให้กับลูกค้าที่นำเงินมาชำระหนี้ โดยจะทำการคืนดอกเบี้ยเข้าบัญชีเงินฝากลูกค้าโดยตรง ร้อยละ 20 ของดอกเบี้ยที่ชำระจริง ไม่เกินรายละ 1,000 บาท ล่าสุดมีการคืนดอกเบี้ยไปแล้วกว่า 622 ล้านบาท มีเกษตรกรได้รับประโยชน์กว่า 850,000 ราย และโครงการนาทีทองลดดอกเบี้ยสู้โควิด โดยจะลดดอกเบี้ยที่ค้างชำระรวมถึงเบี้ยปรับสูงสุด ไม่เกินร้อยละ 50 ของดอกเบี้ยที่ชำระจริง ระยะเวลาตั้งแต่บัดนี้จนถึง 31 มีนาคม 2565 หรือจนกว่าจะเต็มวงเงินที่กำหนด โดยมีการช่วยเหลือไปแล้วกว่า 1,110 ล้านบาท
“การแก้ปัญหาหนี้สินเกษตรกรเป็นวาระสำคัญที่นายกรัฐมนตรีและรัฐบาลได้ดำเนินการอย่างรอบด้าน โดยมีการออกมาตรการให้การช่วยเหลือเพื่อบรรเทาความเดือดร้อนและผลกระทบที่เกิดจากการแพร่ระบาดโควิด-19 มุ่งหวังให้ครอบคลุมกับประชาชนทุกกลุ่ม พร้อมทั้งรับฟังเสียงสะท้อนจากประชาชนและภาคเอกชนเพื่อให้การขับเคลื่อนฟื้นตัวเป็นไปอย่างมีส่วนร่วมและตรงจุดให้มากที่สุด” โฆษกประจำสำนักนายกรัฐมนตรี กล่าว
.....................
วันพุธที่ 23 มิถุนายน 2564
กรมทางหลวงชนบท เพิ่มประสิทธิภาพโครงข่ายแบ่งเบาการจราจรสร้างทางลัด 6 - 8 เลน   ไปศูนย์ราชการจังหวัดนครปฐม คืบหน้ากว่า 60% คาดแล้วเสร็จในปี 2565
กรมทางหลวงชนบท (ทช.) กระทรวงคมนาคม ดำเนินโครงการก่อสร้างถนนสายแยกทางหลวงแผ่นดินหมายเลข 3097 (ทล.375) - ศูนย์ราชการจังหวัดนครปฐม จังหวัดนครปฐม เพื่อเพิ่มประสิทธิภาพในการสัญจรไปมายังศูนย์ราชการจังหวัดนครปฐม
กรมทางหลวงชนบท (ทช.) กระทรวงคมนาคม ดำเนินโครงการก่อสร้างถนนสายแยกทางหลวงแผ่นดินหมายเลข 3097 (ทล.375) - ศูนย์ราชการจังหวัดนครปฐม จังหวัดนครปฐม เพื่อเพิ่มประสิทธิภาพในการสัญจรไปมายังศูนย์ราชการจังหวัดนครปฐม แบ่งเบาการจราจรและขนส่ง และขยายโครงข่ายระบบคมนาคมให้มีความสมบูรณ์ยิ่งขึ้น เพื่อให้ประชาชนสามารถเดินทางไปยังศูนย์ราชการจังหวัดนครปฐมได้อย่างสะดวกรวดเร็วปลอดภัย ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายปฐม เฉลยวาเรศ อธิบดีกรมทางหลวงชนบท เปิดเผยว่า ศูนย์ราชการถือเป็นสถานที่จำเป็นและสำคัญของจังหวัด ซึ่งปัจจุบันเส้นทางเข้าสู่ศูนย์ราชการจังหวัดนครปฐม มีขนาด 2 ช่องจราจร (2 ทิศทาง) ลักษณะสองข้างทางมีการเจริญเติบโตของเมือง มีอาคารพาณิชย์ตั้งอยู่ทำให้เส้นทางดังกล่าวไม่สามารถขยายความกว้างของถนนได้อีก ทำให้เกิดความแออัด การจราจรติดขัด โดยเฉพาะชั่วโมงเร่งด่วน ส่งผลให้การเดินทางเข้าสู่ศูนย์ราชการจังหวัดนครปฐม เกิดความไม่สะดวกปลอดภัยในการใช้ถนน ทช. จึงได้ดำเนินการก่อสร้างถนนสายแยกทางหลวงแผ่นดินหมายเลข 3097 (ทล.375) - ศูนย์ราชการจังหวัดนครปฐม จังหวัดนครปฐม เพื่อใช้เป็นเส้นทางลัด (Short Cut) เข้าสู่ศูนย์ราชการจังหวัดนครปฐม จากแยกทางหลวงแผ่นดินหมายเลข 3097 (ทล.375) - ศูนย์ราชการจังหวัดนครปฐม ตำบลถนนขาด อำเภอเมือง จังหวัดนครปฐม รวมระยะทาง 3.217 กิโลเมตร โดยก่อสร้างเป็นเส้นทางใหม่ ขนาด 6 - 8 ช่องจราจร เป็นถนนผิวจราจร แบบแอสฟัลต์ติกคอนกรีต พร้อมสะพานคอนกรีตเสริมเหล็ก จำนวน 4 แห่ง มีไฟฟ้าส่องสว่าง ระบบระบายน้ำตลอดสองข้างทาง
ปัจจุบันการก่อสร้างดังกล่าวมีความก้าวหน้าไปแล้วกว่าร้อยละ 60 ขณะนี้อยู่ระหว่างการก่อสร้างงานชั้นทรายถมคันทาง งานก่อสร้างสะพานคอนกรีต งานก่อสร้างกำแพงกันดินและระบบระบายน้ำภายในโครงการ ซึ่งคาดว่าจะก่อสร้างแล้วเสร็จในเดือนมิถุนายน 2565 และสามารถเปิดให้ประชาชนได้ใช้สัญจรในเดือนกรกฎาคม 2565 ต่อไป
วันจันทร์ที่ 30 พฤษภาคม 2565
รัฐมนตรีว่าการกระทรวงยุติธรรม ลงพื้นที่สุโขทัย ตรวจการลอกท่อของนักโทษ ขอส่งสัญญาณไปทั่วประเทศ ราชทัณฑ์พร้อมนำแรงงานออกช่วยบริการสังคม
รัฐมนตรีว่าการกระทรวงยุติธรรม ลงพื้นที่สุโขทัย ตรวจการลอกท่อของนักโทษ ขอส่งสัญญาณไปทั่วประเทศ ราชทัณฑ์พร้อมนำแรงงานออกช่วยบริการสังคม
เมื่อวันที่ 30 พ.ค. 2565 เวลา 08.30 น. ที่ตลาดโต้รุ่ง อ.เมือง จ.สุโขทัย นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย นางพรรณสิริ กุลนาถศิริ นายชูศักดิ์ คีรีมาศทอง ส.ส.สุโขทัย พรรคพลังประชารัฐ นายเขตพงศ์ กุลนาถศิริ รองนายก อบจ.สุโขทัย ลงพื้นที่ตรวจเยี่ยมการลอกท่อของผู้ต้องขังจากเรือนจำจังหวัดสุโขทัย ซึ่งเป็นความร่วมมือกับเทศบาลเมืองสุโขทัย
นายสมศักดิ์ กล่าวว่า ที่ตนลงมาดูในวันนี้ อยากส่งสัญญาณไปทั่วประเทศว่า กรมราชทัณฑ์มีผู้ต้องขังที่ใกล้พ้นโทษ สามารถเป็นแรงงานช่วยบริการสังคมในส่วนนี้ได้ ซึ่งที่ผ่านมาผู้ต้องขังมีเงินทองต้องใช้จ่าย ยิ่งในช่วงโควิด-19 ญาติไม่มีโอกาสเยี่ยมก็ขาดเงินใช้ ซึ่งการนำแรงงานออกมาใช้ลอกท่อก็ทำให้พวกเรามีรายได้อีกด้วย รวมทั้งยังเป็นการให้โอกาสพวกเขาในการปรับตัว ดังนั้นตนจึงอยากส่งสัญญาณให้เทศบาล อำเภอและจังหวัดทั่วประเทศ หากยังขาดแรงงาน สามารถเรียกใช้ผู้ต้องขังเหล่านี้ได้เลย กรมราชทัณฑ์ยินดีที่จะให้บริหาร
วันอังคารที่ 24 พฤษภาคม 2565
ไทย - เมียนมา กระชับความสัมพันธ์ด้านแรงงาน สร้างความมั่นใจ กระบวนการจ้างแรงงานต่างชาติที่เหมาะสม ภายใต้สถานการณ์โควิด – 19 ที่กำลังคลี่คลาย
นายสุชาติ ชมกลิ่น รัฐมนตรีว่าการกระทรวงแรงงาน มอบหมาย นายไพโรจน์ โชติกเสถียร อธิบดีกรมการจัดหางาน ประชุมระดับวิชาการไทย – เมียนมา เกี่ยวกับการบริหารจัดการแรงงานเมียนมาในประเทศไทย
ร่วมกับนายมอง มอง ตาน (U Maung Maung Than) อธิบดีกรมแรงงาน กระทรวงแรงงาน สาธารณรัฐแห่งสหภาพเมียนมา ณ โรงแรมดุสิตธานี หัวหิน อำเภอชะอำ จังหวัดเพชรบุรี
โดยนายไพโรจน์ กล่าวว่า รัฐบาลไทยและรัฐบาลเมียนมา มีความสัมพันธ์อันดี และมีความร่วมมืออย่างใกล้ชิดมาโดยตลอด โดยเฉพาะความร่วมมือในด้านแรงงานที่มีการหารือร่วมกันในทุกระยะ เพื่อสร้างความมั่นใจในกระบวนการจ้างแรงงานที่เหมาะสม ภายใต้สถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) และการปรับมาตรการบริหารจัดการแรงงานข้ามชาติให้สอดคล้องกับสถานการณ์ปัจจุบันมากขึ้นภายใต้เงื่อนไขที่ประสงค์ให้แรงงานที่ได้รับการผ่อนผันให้อยู่ในประเทศไทยต้องดำเนินการตามขั้นตอน และระยะเวลาที่กำหนด
นายไพโรจน์ ระบุว่า ที่ประชุมได้หารือร่วมกันใน 11 ประเด็น ครอบคลุมการบริหารจัดการแรงงานเมียนมาในประเทศไทย และที่อยู่ระหว่างดำเนินการเพื่อนำเข้าแรงงานข้ามชาติสัญชาติเมียนมามาทำงาน ตาม MOU และการนำเข้ามาทำงานบริเวณชายแดนในลักษณะไป - กลับ หรือตามฤดูกาล ตามมาตรา 64
โดยทางการเมียนมามีความห่วงใยแรงงานชาวเมียนมาที่อาจมาดำเนินการ ณ ศูนย์ CI ไม่ทันภายในกำหนด เนื่องจากศูนย์ CI สามารถให้บริการได้วันละ 650 คน ซึ่งทางการไทย โดยกระทรวงแรงงาน จะช่วยประชาสัมพันธ์ข่าวสาร เร่งรัดนายจ้างที่จ้างงานแรงงานสัญชาติเมียนมาให้เข้ามาดำเนินการ ณ ศูนย์ CI ตั้งแต่เนิ่นๆ เพื่อป้องกันความแออัดในช่วงวันท้าย ๆ ของการดำเนินการ ทั้งนี้ ทางฝ่ายไทยเชื่อมั่นว่าการประชุมหารืออย่างสร้างสรรค์และมีไมตรีจิตในครั้งนี้ จะเป็นนิมิตรหมายที่สำคัญที่จะนำไปสู่ความร่วมมือด้านแรงงานอย่างใกล้ชิดต่อไป
ด้านนายมอง มอง ตาน (U Maung Maung Than) อธิบดีกรมแรงงาน กระทรวงแรงงาน สาธารณรัฐแห่งสหภาพเมียนมา กล่าวว่า ขอขอบคุณรัฐมนตรีว่าการกระทรวงแรงงาน ท่านสุชาติ ชมกลิ่น ที่เห็นถึงความสำคัญและผลักดันการปรับลดค่าธรรมเนียมตรวจลงตรา Visa จนที่ประชุมคณะกรรมการนโยบายการบริหารจัดการการทำงานของคนต่างด้าว (คบต.) เมื่อวันที่ 19 พฤษภาคม 2565 มีมติเห็นชอบปรับลดค่าธรรมเนียมการตรวจลงตรา จาก 2,000 บาท เหลือ 500 บาท
วันอาทิตย์ที่ 22 สิงหาคม 2564
ไทย-ออสเตรเลียสานความสัมพันธ์แน่นแฟ้น
วันอาทิตย์ที่ 22 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี หารือกับนายสกอตต์ มอร์ริ นายกรัฐมนตรีออสเตรเลีย โดยแสดงความยินดีต่อการยกระดับสู่ความเป็นหุ้นส่วนทางยุทธศาสตร์ไทย-ออสเตรเลีย และขอบคุณที่ออสเตรเลียสนับสนุนด้านสาธารณสุขแก่ประเทศไทย ทั้งนี้ ออสเตรเลียให้ความสำคัญกับการสร้างความสัมพันธ์กับไทย และมุ่งมั่นที่จะพัฒนาความสัมพันธ์อาเซียน-ออสเตรเลีย สู่ความเป็นหุ้นส่วนแบบรอบด้าน ท่ามกลางความท้าทายที่ทั่วโลกกำลังเผชิญอยู่ รวมถึงประเด็นอื่น ๆ ด้วย เช่น ความเปลี่ยนแปลงทางสภาพภูมิอากาศ การพัฒนาดิจิทัล สถานการณ์หลังโควิด-19 และการฟื้นฟู และการเดินทางระหว่างประเทศในยุคปกติใหม่หรือ New Normal อีกด้วย
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 5 พฤษภาคม 2565
กระทรวงยุติธรรม ประชุมคณะทำงานพัฒนายกระดับมาตรฐานการให้บริการของศูนย์ราชการสะดวก (GECC) สำนักงานปลัดกระทรวงยุติธรรม ครั้งที่ ๒/๒๕๖๕
กระทรวงยุติธรรม ประชุมคณะทำงานพัฒนายกระดับมาตรฐานการให้บริการของศูนย์ราชการสะดวก (GECC) สำนักงานปลัดกระทรวงยุติธรรม ครั้งที่ ๒/๒๕๖๕
ในวันพฤหัสบดีที่ ๕ พฤษภาคม ๒๕๖๕ เวลา ๑๓.๓๐ น. นางอรัญญา ทองน้ำตะโก รองปลัดกระทรวงยุติธรรม เป็นประธานการประชุมคณะทำงานพัฒนายกระดับมาตรฐานการให้บริการของศูนย์ราชการสะดวก (GECC) สำนักงานปลัดกระทรวงยุติธรรม ครั้งที่ ๒/๒๕๖๕ โดยมีคณะผู้บริหารสำนักงานปลัดกระทรวงยุติธรรม และคณะทำงานฯ เข้าร่วม ผ่านระบบการประชุมทางไกล (Video Conference)
โดยที่ประชุมรับทราบผลการตรวจคัดกรองเอกสารการสมัครขอรับรองมาตรฐานศูนย์ราชการสะดวก (GECC) ประจำปี พ.ศ. ๒๕๖๕ ในภาพรวมของกระทรวงยุติธรรม ซึ่งในปี พ.ศ. ๒๕๖๕ ส่วนราชการในสังกัดกระทรวงยุติธรรมสมัครขอรับรองมาตรฐานฯ จำนวน ๖๘ หน่วยงาน ผ่านการคัดกรองเอกสารการสมัครขอรับรองมาตรฐานฯ จำนวน ๑๙ หน่วยงาน ทั้งนี้ ที่ประชุมได้ร่วมกันวางแผนเพื่อเตรียมการตรวจประเมิน (Site Visit) ของหน่วยงานในสังกัดสำนักงานปลัดกระทรวงยุติธรรม ซึ่งผ่านการคัดกรองเอกสาร จำนวน ๓ หน่วยงาน ประกอบด้วย ศูนย์บริการร่วมกระทรวงยุติธรรม สำนักงานยุติธรรมจังหวัดเชียงใหม่ และสำนักงานยุติธรรมจังหวัดพิษณุโลก ซึ่งกำหนดตรวจประเมินฯ ในเดือนพฤษภาคม - กรกฎาคม ๒๕๖๕ พร้อมทั้งพิจารณาวางแผน เตรียมการพัฒนา และยกระดับหน่วยงานที่ยังไม่ผ่านการคัดกรองเอกสาร
ทั้งนี้ ประธานที่ประชุมได้กล่าวว่า ท่านปลัดกระทรวงยุติธรรมรับทราบผลการคัดกรองใบสมัครขอรับมาตรฐานศูนย์ราชการสะดวก ประจำปี พ.ศ. ๒๕๖๕ แล้ว และฝากขอบคุณในความร่วมมือร่วมใจของทุกหน่วยงาน ในโอกาสนี้ ขอแสดงความยินดีกับหน่วยงานที่ผ่านการคัดกรองใบสมัคร และสำหรับหน่วยงานที่ยังไม่ผ่านการคัดกรองฯ ขอให้นำข้อแนะนำที่ได้รับจากผู้ตรวจประเมินมาเป็นโอกาสในการปรับปรุง และพัฒนา เพื่อเตรียมพร้อมสำหรับการสมัครขอรับรองมาตรฐานศูนย์ราชการสะดวก ในปี พ.ศ. ๒๕๖๖ และเน้นย้ำว่า “สิ่งที่อยู่เหนือกว่ารางวัล คือ สำนักงานปลัดกระทรวงยุติธรรมได้มอบบริการที่ดีอะไรให้แก่ประชาชน”